CELEX: 62019TN0641
Language: da
Date: 2019-09-24 00:00:00
Title: Sag T-641/19: Sag anlagt den 24. september 2019 – FD mod Det Europæiske Fællesforetagende for ITER og Fusionsenergiudvikling

11.11.2019   
            
            
               DA
            
            
               Den Europæiske Unions Tidende
            
            
               C 383/74
            
         
      Sag anlagt den 24. september 2019 – FD mod Det Europæiske Fællesforetagende for ITER og Fusionsenergiudvikling
      (Sag T-641/19)
      (2019/C 383/82)
      Processprog: fransk
      
         Parter
      
      
         Sagsøger: FD (ved advokat Casado García-Hirschfeld)
      
         Sagsøgt: Det Europæiske Fællesforetagende for ITER og Fusionsenergiudvikling
      
         Sagsøgerens påstande
      
      
                  —
               
               
                  Sagen fremmes til realitetsbehandling og sagsøgeren gives medhold.
               
            Følgelig:
      
                  —
               
               
                  Annullation af afgørelsen af 3. december 2018, som blev bekræftet ved afgørelsen om afslag af 14. juni 2019.
               
            
                  —
               
               
                  Sagsøgte tilpligtes at erstatte det økonomiske tab, som er opgjort til 75 500 EUR, og at erstatte det ikke-økonomiske tab, som er opgjort til 30 000 EUR.
               
            
                  —
               
               
                  Det Europæiske Fællesforetagende for ITER og Fusionsenergiudvikling tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført tre anbringender.
      
                  1.
               
               
                  Første anbringende om anlæggelse af et urigtigt skøn, magtfordrejning og chikane over for sagsøgeren. Sagsøgeren har navnlig kritiseret begrundelsen for ikke at forlænge hans kontrakt baseret på en nedlæggelse af hans stilling som følge af en omorganisering af afdelingen. Ifølge sagsøgeren er denne begrundelse forkert, for så vidt som omorganiseringsplanen ikke fastsatte en nedlæggelse af en stilling med de karakteristika som den stilling, sagsøgeren beklæder. Endvidere er sagsøgeren af den opfattelse, at han har været genstand for psykisk chikane og at konsekvenserne af denne chikane har gjort det muligt at understøtte afgørelsen om ikke-forlængelse.
               
            
                  2.
               
               
                  Andet anbringende om tilsidesættelse af princippet om god forvaltning, af omsorgsprincippet og af artikel 8 i ansættelsesvilkårene for de øvrige ansatte i Den Europæiske Union. Sagsøgeren har i denne henseende navnlig gjort gældende, at sagsøgte i den anfægtede afgørelse ikke har taget hensyn til hans kvalifikationer, indsats, adfærd i tjenesten, familiemæssige situation og anciennitet.
               
            
                  3.
               
               
                  Tredje anbringende om tilsidesættelse af ligebehandlingsprincippet og af princippet om forbud mod forskelsbehandling. Sagsøgeren har gjort gældende, at afgørelsen om ikke at forlænge hans kontrakt er baseret på budgetmæssige og organisatoriske grunde. Kontrakter for andre ansatte, hvis faktiske og retlige situation ikke er væsentligt forskellige fra sagsøgerens situation, er imidlertid blevet forlænget uanset denne kontekst.